**Doina Oltului**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Doina Oltului

Se duce Oltul la vale

Și adună-n apa lui,

Bocetul românului,

Cântec trist, umplut cu jale

Să-l arunce-acolo-n mare,

Că e marea nimănui,

Dar e neagra tuturor,

Tuturor românilor,

Ce plâng după țara lor!

...

Că țara ce-au avut odată

Horea Cloșca și Crișan,

Este astăzi ocupată

De cei care i-au tras pe roată,

Că-i trădată de golani

Și vândută pentru bani

Și românii-n țara lor

Au ajuns străini sărmani,

La mila stăpânilor!

...

Du-te Oltule la vale,

Ia cu tine-ntreaga jale

Strânge lacrimi, fă-te mare

Și răstoarnă totu-n cale,

Să se-audă pân-la cer

Jalea celor care pier

Și care dreptate cer,

Du-te către marea largă

Și revarsă-ți apa neagră

Apa care-a adunat

Jalea ce s-a revărsat

Dintr-o țară care piere

Și strigă tare, cu putere

Că e plină de durere,

Du-te Oltule și cere

De la Dumnezeu dreptate,

Pentru țara care piere,

Iar de nu vrea să te-asculte,

Strânge jale, lacrimi multe

Fă-te mare și-adu moarte!